इस्ला इन्काउआसी

इस्ला इन्काउआसी (स्पेनी: Isla Incahuasi) एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला इन्काउआसी उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी 'द्वीप' हैं, मसलन पास का इस्ला देल पेस्कादो।

नामोत्पत्ति 
'इस्ला' का अर्थ स्पेनी भाषा में 'द्वीप' होता है। 'इन्का' से तात्पर्य दक्षिण अमेरिका के ऐतिहासिक इन्का समुदाय का है। 'उआसी' का अर्थ स्थानीय केचुआ भाषा में 'घर' होता है। यानि 'इस्ला इन्काउआसी' क मतलब 'वह द्वीप जो इन्काओं का धर है' होता है।

इन्हें भी देखें
इस्ला देल पेस्कादो
सालार दे उयुनी

सन्दर्भ 

पोतोसी विभाग